
Naslov: Policisti o svojem delu v letu 2007
Napoved za  voditelja:

T- Posavje /
Predstavniki Policijske uprave Krško so na svoji redni letni novinarski konferenci povedali, da lahko Posavje po statističnih podatkih štejemo med varnejša območja – po številu kaznivih dejanj je namreč pod slovenskim povprečjem, po preiskanosti le teh pa nad slovenskim povprečjem. Največ dela policisti opravijo na dobrih 91 kilometrih tim. »zelene meje« in mejnih prehodih, kjer je lani mejo prestopilo skoraj 12 milijonov potnikov, kar je za 4% več kot leto poprej. Na prehodih je bilo zavrnjenih 3107 tujcev, ki niso izpolnjevali pogojev za vstop v EU, to pa je za več kot polovico manj kot pred letom, predvsem zaradi vstopa Romunije v EU. Na meji je bilo zaseženih tudi 61 ukradenih vozil. Na današnji konferenci so predstavili tudi dva primera neupravičenega prometa z orožjem, oba sta se zgodila na Obrežju in v obeh so storilce odkrili in obsodili. Pri tem so našli dve eksplozivni napravi – tim. »avtomobilske bombe« in 49 pištol, kaznivo dejanje pa sta izvršila državljana Švedske in Hrvaške.
